**««Еуразиялық экономикалық одаққа мүше мемлекеттердің аумағы арқылы тауарларды әкетуді қоспағанда, тауарларды Еуразиялық экономикалық одақтың кедендік аумағының шегінен тыс жерге әкету кезінде шет мемлекеттердің азаматтары болып табылатын жеке тұлғаларға қосылған құн салығы сомасының өтемақысы бойынша пилоттық жобаны іске асыру қағидаларын және мерзімдерін бекіту туралы («такс фри» пилоттық жобасы)» Қазақстан Республикасы   
Қаржы министрінің 2025 жылғы 13 қаңтардағы № 11 бұйрығына өзгерістер енгізу туралы» Қазақстан Республикасының Қаржы министрі бұйрығының жобасына** (бұдан әрі – Жоба)

**ТҮСІНДІРМЕ ЖАЗБА**

**1. Әзірлеуші мемлекеттік органның атауы.**

Қазақстан Республикасының Қаржы министрлігі.

**2.** **Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.**

Жоба «Салық және бюджетке төленетін басқа міндетті төлемдер туралы» (Салық кодексі) Қазақстан Республикасы Кодексінің 68-бабы [1-1-тармағына](https://adilet.zan.kz/kaz/docs/K1700000120#z13738) сәйкес әзірленді.

**3.** **Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

2022, 2023, 2024 және 2025 жылдың 10 айында ҚҚС бойынша («Tax Free» пилоттық жобасы шеңберінде) республикалық бюджеттің шығыны небәрі 467 699,0 мың теңгені құрады.

ҚҚС қайтарудың көрсетілген деңгейінде шетелдік туристер Қазақстанда осы тауарларды сатып алуға кемінде 4 365 190,5 мың теңге жұмсаған.

Бұл ретте, бұл туристердің Қазақстан аумағында тұруы мен тамақтануына кеткен шығындарын есепке алмағанда, ел экономикасына «такс-фри» жүйесі бойынша ҚҚС өтемақысына жұмсалған ақшадан 9 есе көп ақша тартылды.

Қазіргі уақытта «такс-фри» жүйесін әлемнің көптеген дамыған елдері:

Еуропалық Одақ елдері, Жапония, Корея, Сингапур, Түркия және т.б. қолдайды. Еуразиялық экономикалық одақ шеңберінде «такс-фри» жүйесі Беларусияда 2013 жылдан, ал Ресейде 2018 жылдың сәуірінен бастап жұмыс істейді.

Бұл шара Қазақстандағы шетелдік туристердің орташа шығынын ұлғайтады, сәйкесінше туризмнің экономикалық тиімділігін арттырады.

2026 жылға арналған ҚҚС бойынша республикалық бюджеттің жалпы шығыны 346 097 мың теңгені құрайды.

Республикалық бюджет комиссиясы оң қорытынды қабылдады.

**4.** **Жоба қабылданған жағдайда болжанатын халықтың ауқымды топтары үшін әлеуметтік-экономикалық, құқықтық және (немесе) өзге салдары, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жобаны қабылдау теріс әлеуметтік-экономикалық және/немесе құқықтық салдарға әкеп соқпайды және ұлттық қауіпсіздікке әсер етпейді.

**5.** **Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдарды егжей-тегжейлі сипаттайтын нақты мақсаттар мен күтілетін нәтижелердің мерзімдері.**

Жобаның мақсаты Пилоттық жобаны 2026 жылға дейін ұзарту, ағымдағы операторға балама ретінде Қазақстандық компанияны Пилоттық жобаға қосу, пилоттық жобаның географиясын кеңейту, бір кассалықчектегі соманы 10 ең төменгі есептік көрсеткішке дейін азайту, сондай-ақ Қазақстанда туризмді дамыту және қосылған құн салығын өтемақысы арқылы шетелдік туристерді тарту, пилоттық жобаны цифрландыру механизмін сынақтан өткізу болып табылады.

**6.** **Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетін-етілмейтінін көрсету) не ондай қажеттіліктің болмауы**

Талап етілмейді.

**7.** **Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8.Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері**

Талап етпейді.

**Қазақстан Республикасының**

**Қаржы министрі М. Такиев**